  Анжелика Тихонова корреспондент 10-тӥ южтолэзе Грак ёросысь Юрыксы (Большая Ерыкса) гуртын поръёслэн толэз келян но тулысэз пумитан «Уярня» шулдыръяськонзы ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Ӟуч Масленчаен одӥг вакытэ поръёс Уярня вашкала калык шулдыръяськон ортчыто. Вӧйдыр юмшанын сямен ик, гурезь вылысь нискылало, мильым пӧрало но сульдэр суто. Но вань солэн аспӧртэмлыкез но. Уярня -  одӥгез тужгес яркытэз, шулдырез калык праздник луэ. Поръёс со нуналэ вань сюлмысь шулдыръяськыны, ӝожмытэм адямиенызы тупаны, матысь адямиоссылы вань сюлэм шунытсэс кузьманы тыршо. Тодэ вайытом, элькун Масленча туэ 10-тӥ южтолэзе Сарапул карын радъяськоз, со сяна Ижкарысь ипподромын но Вӧйдыр шулдыръяськонъёс ортчозы. Озьы ик со нуналэ Масленчаез «Лудорвайын» пусъёзы. Нош Удмуртстат лыдъяз, кӧня коньдон быдтоно луоз Ижкарын улӥсьёслы Вӧйдыр арняе мильым пыжон понна. Тегъёс: Лулчеберет Удмуртия Масленча Грак поръёс  